Ahir van ser rescatades dos persones l'embarcació de les quals havia encallat en les roques
18 de juny 2018

![](/media/wpeldyn3/57-web_cuerpo_rescate1.jpg)  
  

Ahir, diumenge 17 de juny, sobre les 17.30 hores, dos persones havien sigut rescatades, després que la seua embarcació quedarà encallada en les roques entre les platges de Puçol i el Port de Sagunt, a l'altura del Grau Vell. La Policia Local de Sagunt va ser l'encarregada del rescat.

  

En la vesprada d'ahir, al voltant de les 15.30 hores, va ser quan la Policia de Platges de Sagunt va rebre un comunicat per part de Salvament Marítim de València. En el comunicat se sol·licitava l’actuació de l'embarcació de la Policia Local per rescatar una zodiak a motor en la qual es trobaven dos persones. El motiu de la sol·licitud va ser el menor calat que té l'embarcació de la Policia Local pel que fa a la de Salvament Marítim, la qual cosa permet una major maniobrabilitat en aigües poc profundes.

  

L'embarcació semirrígida dels requirents de l'auxili, estava encallada i a la mercé del corrent i l'onatge, la qual cosa podria haver provocat la seua bolcada. Una de les ocupants va ser traslladada a bord de l'embarcació policial mentre l'altre ocupant va seguir les indicacions policials fins a poder ser remolcat a port segur. Una vegada posats fora de perill els ocupants de l'embarcació i retornats a la seua base, van informar a Salvament Marítim del desenvolupament de totes les operacions.

  

![](/media/5vabmvnj/57-web_cuerpo_rescate2.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/ahir-van-ser-rescatades-dos-persones-l-embarcacio-de-les-quals-havia-encallat-en-les-roques/ "Facebook")
*   [](http://twitter.com/share?url=https://aytosagunto.es/va/actualitat/ahir-van-ser-rescatades-dos-persones-l-embarcacio-de-les-quals-havia-encallat-en-les-roques/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/ahir-van-ser-rescatades-dos-persones-l-embarcacio-de-les-quals-havia-encallat-en-les-roques/ "Linked In")
*   [](mailto:?body=https://aytosagunto.es/va/actualitat/ahir-van-ser-rescatades-dos-persones-l-embarcacio-de-les-quals-havia-encallat-en-les-roques/)